Tomislavu Sauchi pozlilo: 'Dali su mu infuziju, oporavlja se...'

Tomislavu Sauchi u četvrtak popodne je pozlilo. Liječnici su mu dali infuziju i trenutačno se oporavlja. Arsen Bauk objavio je kako Saucha više nije član kluba SDP-a...

<p>Tomislavu Sauchi u četvrtak popodne, nakon saborske rasprave o povjerenju ministru Mariću, pozlilo je. Dobio je infuziju, ali u bolnici ipak nije završio:</p><p>- Nije u bolnici. Primio je samo infuziju. U zatvoru je izgubio 11 kilograma - rekla nam je Ivana Saucha, njegova supruga.</p><h2>Zaključio da Marić nije kriv</h2><p>Komentirajući Sauchinu potporu Mariću u Saboru, supruga je rekla:</p><p>- Odluku nije donio po ničijim pritiscima. Napravio je ono što je ispravno .</p><p>Tomislav Saucha, bivši predstojnik Ureda premijera Milanovića, danas je u Saboru, podsjećamo, glasao protiv opoziva HDZ-ova ministra financija Zdravka Marića. Rekao je kako mu je to bila najteža odluka u životu.</p><p>Ustvrdio je i da je u jučerašnjoj raspravi, koju je gledao od doma, zaključio da Marić nije kriv te da se protiv ministra financija stvorila atmosfera javnog linča, koja njemu nije simpatična. Odmah su se pojavile špekulacije da je HDZ potkupio Sauchu, a zauzvrat mu obećao pomoć u istrazi.</p><h2>'Želite li grčku tragediju?</h2><p>- Ne znam koja bi trebala biti teorija ovdje? Želite grčku tragediju? Što bi čovjek trebao umrijeti? Želite grčku tragediju? - pitala nas je Saucha.</p><p>- Nije glasao protiv SDP-a ili za HDZ, napravio je nešto što je ispravno za ovu zemlju, a to što nama rade je brutalno silovanje već par mjeseci - zaključila je Saucha.</p><h2>Saucha više nije član kluba SDP-a</h2><p>SDP-ov Arsen Bauk je, gostujući u <a href="http://dnevnik.hr/vijesti/hrvatska/arsen-bauk-predsjednik-kluba-zastupnika-sdp-a-gost-dnevnika-nove-tv---475510.html"><strong>Dnevniku Nove TV</strong></a>, potvrdio da Saucha više nije član kluba SDP-a:</p><p>- On misli da je odigrao za sebe. Imali smo dvije rasprave o povjerenju ministrima. Saucha nije više član kluba SDP-a. Mislim da su njegovi razlozi više manje svima jasni, što se tiče indicija. U ovom trenutku imamo manjinsku vladu. Danas je utakmica završila neriješeno. Sutra idemo sa stavom da nema parlamentarne većine i da su izbori najbolje rješenje, rekao je Bauk.</p><h2>Miletić: Saucha je promijenio tijek političke povijesti</h2><p>Čelnik IDS-a Boris Miletić izrazio je žaljenje što SDP, kako je rekao, "kada nam treba jaka opozicija, ima svojih ozbiljnih problema". </p><p>"Vidjeli smo to i danas, kad je zastupnik Saucha svojim glasom doslovno promijenio tijek hrvatske političke povijesti. Osim toga, nadam se da će SDP dosljedno stati iza svojih vrijednosti. Dodvoravanje desnici već nas je previše koštalo" rekao je, dodajući da je ponosan što je IDS "u ovoj ružnoj histeriji još jedanput pokazao da je sinonim za dosljednost u hrvatskoj politici".</p>